CELEX: C2004/273/63
Language: da
Date: 2004-11-06 00:00:00
Title: Sag T-327/04: Sag anlagt den 3. august 2004 af Syndicat National de l'Industrie des Viandes (SNIV) mod Kommissionen for De Europæiske Fællesskaber

6.11.2004   
            
            
               DA
            
            
               Den Europæiske Unions Tidende
            
            
               C 273/32
            
         Sag anlagt den 3. august 2004 af Syndicat National de l'Industrie des Viandes (SNIV) mod Kommissionen for De Europæiske Fællesskaber
   (Sag T-327/04)
   (2004/C 273/63)
   Processprog: fransk
   Ved De Europæiske Fællesskabers Ret i Første Instans er der den 3. august 2004 anlagt sag mod Kommissionen for De Europæiske Fællesskaber af Syndicat National de l'Industrie des Viandes (SNIV), Paris, ved avocats Nicole Coutrelis og Séverine Henneresse, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Kommissionens beslutning af 30. marts 2004 om statsstøtte »N515/2003 — Frankrig — støtte inden for sektoren for destruktion af døde dyr — slagtningsafgift«.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Eftersom destruktion af døde dyr anses for en offentlig opgave, finansieres destruktionen i Frankrig gennem en fond, hvori staten har indskudt kapital, samt gennem en slagtningsafgift, som opkræves over for slagterierne. Denne ordning er anmeldt til Kommissionen. Sagsøgeren, som repræsenterer slagterier, har gjort Kommissionen opmærksom på behovet for at iværksætte den formelle procedure for undersøgelse af statsstøtte i henhold til artikel 88, stk. 2, EF. Kommissionen har imidlertid ved den anfægtede beslutning fundet, at den omhandlede ordning ikke er uforenelig med fællesskabsretten for så vidt angår kategorien »dyr, som er døde på bedriften«, og at den ikke udgør statsstøtte for så vidt angår kategorien »slagteriaffald«.
   Sagsøgeren er af den opfattelse, at Kommissionen herved har godkendt den ordning, som er indført af den franske regering, og har derfor nedlagt påstand om annullation af den anfægtede beslutning, hvorved sagsøgeren har påberåbt sig, at der er sket tilsidesættelse artikel 4, stk. 4, i forordning nr. 659/1999 (1). Sagsøgeren har anført, at da det er meget vanskeligt at vurdere den omhandlede støttes forenelighed med fællesmarkedet, kunne Kommissionen ikke erklære den forenelig med fællesmarkedet uden at iværksætte den formelle undersøgelsesprocedure.
   Sagsøgeren har ligeledes påberåbt sig en række faktiske fejl og skønsfejl i den anfægtede beslutning. Sagsøgeren har desuden gjort gældende, at slagtningsafgiften åbenbart er i strid med en række fællesskabsretlige bestemmelser, nemlig:
   
               —
            
            
               Momsbestemmelserne.
            
         
               —
            
            
               Forbuddet mod kvantitative restriktioner mellem medlemsstaterne (artikel 28 EF), for så vidt som slagtningsafgiften også omfatter dyr af »blandet« oprindelse i henhold til forordning nr. 1760/2000 (2), dvs. at de hidrører fra en anden medlemsstat, men er blevet slagtet i Frankrig.
            
         
               —
            
            
               Forordning nr. 1774/2002 (3);
            
         
               —
            
            
               Den frie udveksling af tjenesteydelser (artikel 50 EF), for så vidt som én enkelt virksomhed i hvert departement kan udføre tjenesteydelser vedrørende destruktion af døde dyr for slagterierne og departementets opdrættere.
            
         
               —
            
            
               Den fælles landbrugspolitiks funktion. Sagsøgeren har anført, at Frankrig ved at opkræve den omhandlede afgift forstyrrer funktionen af den fælles markedsordning for kød og tilsidesætter de forordninger, som vedrører denne ordning, ved kunstigt at forhøje prisen på kød.
            
         
      (1)  Rådets forordning (EF) nr. 659/1999 af 22.3.1999 om fastlæggelse af regler for anvendelsen af EF-traktatens artikel 93, EFT L 83 af 27.3.1999, s. 1-9.
   
      (2)  Europa-Parlamentets og Rådets forordning (EF) nr. 1760/2000 af 17.7.2000 om indførelse af en ordning for identifikation og registrering af kvæg og om mærkning af oksekød og oksekødsprodukter og om ophævelse af Rådets forordning (EF) nr. 820/97, EFT L 204 af 11.8.2000, s. 1-10.
   
      (3)  Europa-Parlamentets og Rådets forordning (EF) nr. 1774/2002 af 3.10.2002 om sundhedsbestemmelser for animalske biprodukter, som ikke er bestemt til konsum, EFT L 273 af 10.10.2002, s. 1-95.